Dee Dee Bridgewater
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Dee Dee Bridgewater er en amerikansk jazzsanger. Hun opptrådte fra begynnelsen av 1970-årene sammen med blant andre Thad Jones/Mel Lewis Big Band, der hennes daværende ektemann, trompeteren Cecil Bridgewater, også var med. Hun samarbeidet dessuten med blant andre Sonny Rollins, Dizzy Gillespie, Max Roach, Dexter Gordon og Roland Kirk.
Fra midten av 1970-årene ble Broadway hennes tilholdssted, og hun medvirket blant annet i musikalene The Wiz, Sophisticated Ladies, Carmen, Cabaret og Lady Day, der hun spilte Billie Holiday.Omkring midten av 1980-årene flyttet hun til Frankrike, og har etter hvert etablert seg blant de fremste vokalistene i internasjonal jazz. Utvalgte album In Montreux (1990)  Love and Peace: A Tribute to Horace Silver (1995)  Dear Ella (1997)  Live at Yoshi's (2000)  This Is New (2002)  J'ai Deux Amours (2005)  Red Earth (2007)  Eleanora Fagan (1915–1959) to Billie with Love From Dee Dee Bridgewater (2010) Les mer i Store norske leksikon jazz